Elçin Sadıqov (futbolçu)

Elçin Cahangir oğlu Sadıqov — () — Azərbaycan futbolçusu, qapıçı.

 Tərcümeyi halı 
Elçin Cahangir oğlu Sadıqov 14 iyun 1989-cu ildə Latviya SSR-nin Yelqava şəhərində anadan olmuşdur.

E. Sadıqov 1991-ci ildə ailəsi ilə birlikdə Azərbaycanın Zaqatala şəhərinə köçmüşdür. Burada beş il yaşadıqdan sonra ailə 1996-cı ildə Şəmkir şəhərinə köçmüşdür. Burada Elçin Sadıqov "Şəmkir" futbol klubunun uşaq qrupunda məşqlərə başlamışdır. 15 yaşında ikən Azərbaycanın yeniyetmələrdən ibarət yığma komandasının (U-17) heyətinə daxil edildiyinə görə daimi yaşamaq məqsədilə 2005-ci ildə Bakı şəhərinə getmişdir.

 Klub karyerası 
Elçin Sadıqov 2008-ci ildən Azərbaycan Premyer Liqasında "Neftçi" Bakı komandasının şərəfini qorumağa başlamışdır. Bu vaxta qədər o, klubun ikinci komandasında — "Neftçi-2" — nin heyətində çıxış etmişdir.

2007-ci il mövsümündə — 2 avqust 2007-ci ildə Elçin Sadıqov "Neftçi" futbol komandasının tərkibində UEFA Kuboku uğrunda mübarizədə Avstriyanın "Rid" komandasına qarşı oynamışdır. Həmin oyunda "Neftçi" komandası 2:1 hesabı ilə qələbə qazanmışdır. 2008-ci il mövsümündə UEFA İntertoto Kuboku uğrunda mübarizədə Elçin Sadıqov "Neftçi" Bakı komandasının tərkibində Slovakiyanın "Nitra", Belçikanın "Jerminal" və Rumıniyanın "Vasluy" komandalarına qarşı oynamışdır.

 Nailiyyətləri 
2010–2011-ci il mövsümündə Futbol üzrə Azərbaycan çempionatının qalibi.

 İstinadlar 

Kateqoriya:Azərbaycan futbolçuları
Kateqoriya:Neftçi PFK oyunçuları
Kateqoriya:Azərbaycanın kişi futbolçuları
Kateqoriya:Bakı FK oyunçuları
Kateqoriya:AZAL Bakı PFK oyunçuları
Kateqoriya:Azərbaycan U-21 milli futbol komandasının oyunçuları
Kateqoriya:Sumqayıt FK oyunçuları
Kateqoriya:Bakı FK oyunçuları
Kateqoriya:Futbol qapıçıları
Kateqoriya:Rəvan Bakı FK oyunçuları